# Manual til Papirkurven i panelet

## Introduktion

Panelprogrammet Papirkurv lader dig håndtere din papirkurv fra panelet.

Papirkurven i dit panel fungerer på præcis samme måde som den på dit skrivebord, men den er nyttig fordi dine paneler altid er synlige.

### Tilføj Papirkurven til et panel

For at tilføje panelprogrammet Papirkurv til et panel, skal du gøre følgende:

1. Højreklik på panelet på det sted du ønsker papirkurven skal være.

2. Vælg Tilføj til panel....

3. Rul ned over listen af elementer i dialogen Tilføj til panel, og vælg Papirkurv.

4. Klik Tilføj.

For yderligere information om at arbejde med paneler kan du læse Desktop-brugervejledningen.

## Brug

### Panel Trash

### Flyt elementer til papirkurven

For at flytte elementer til papirkurven skal du trække dem fra filhåndteringen til Papirkurv-panelprogrammet.

### Tøm papirkurven

For at slette alle elementer i papirkurven permanent skal du højreklikke på panelprogrammet og vælge Tøm papirkurv.

### Åbn papirkurven

For at åbne papirkurven skal du højreklikke på panelprogrammet, og derefter vælge Åbn. Papirkurvens indhold åbnes i et vindue i Nautilus-filhåndteringen.